Min datter og jeg boede i det lille hyggelige studio i hjertet af Firenze i fire nætter. Beliggenheden er perfekt i forhold til kultur-besøgene. Lejligheden er lille og meget hyggelig. Den ligger tilbagetrukket fra gadens støj (der er mange turister lige op til påske), hvilket er en stor fordel. Der ligger et supermarked lige på den modsatte side af gaden, så der kan foretage hurtige indkøb efter behov. Kommunikationen med udlejer har fungeret perfekt, og vi fik en varm modtagelse ved ankomst og er meget taknemmelige for de gode råd og anbefalinger, vi fik sammen med udlevering af nøglen. Vi håber at kunne vende tilbage igen og giver vore varmeste anbefalinger til kommende lejere.